Ara bé, els òrgans de contractació no estan obligats a exigir l'ús de mitjans electrònics en el procediment de presentació d'ofertes en els casos que estableix l'apartat 3 de la disposició addicional quinzena.
Per a més informació, clica aquí.
La divisió en lots de l'objecte dels contractes, sempre que sigui possible, constitueix la regla general, havent de justificar l'òrgan de contractació la decisió de no fer-ho.
Les raons per les quals l'òrgan de contractació pot decidir que no resulta convenient dividir un contracte en lots poden ser, per exemple, que consideri que la divisió podria comportar el risc de restringir la competència, o fer l'execució del contracte excessivament difícil o onerosa des del punt de vista tècnic, o quan la necessitat de coordinar als diferents contractistes per als diversos lots podria comportar el risc de soscavar l'execució adequada del contracte.
D'acord amb l'article 5 del Decret Llei 3/2016, de 31 de maig, de mesures urgents en matèria de contractació pública, quan l'objecte del contracte no es divideixi en lots, s'ha d'incloure a l'expedient un informe que en justifiqui els motius, i fer-ho constar en el plec.
És possible limitar el nombre de lots als quals les empreses poden presentar ofertes i el nombre de lots del que poden resultar adjudicatàries, amb la finalitat d'afavorir la competència i, molt especialment, la participació de les petites i mitjanes empreses en la contractació pública.
Si s'opta per fer ús d'aquesta possibilitat, s'ha d'indicar en l'anunci de licitació i en els plecs o documents que regeixen les licitacions el nombre màxim de lots al qual les empreses poden licitar i el nombre màxim de lots que es poden adjudicar a una mateixa empresa, així com, si s'escau, els criteris objectius o sistemes que s'aplicaran per determinar els lots que seran adjudicats, en cas que l'aplicació dels criteris d'adjudicació pugui donar lloc a què a una mateixa empresa se li adjudiqui un nombre de lots superior al màxim indicat.
Si l'objecte del contracte es divideix en lots, la solvència a requerir a les empreses s'ha de determinar en relació a cadascun dels lots i ha de ser proporcional a aquests.
No obstant això, el volum de negocis mínim a exigir es podrà establir per referència a grups de lots en el cas d'adjudicació de varis lots a un mateixa empresa licitadora que s'hagin d'executar alhora.
Quan es produeixi una divergència en el termini previst per presentar les proposicions en el plec i en l'anunci, sempre s'ha de considerar el més ampli, en virtut del principi de seguretat jurídica i per tal d'aconseguir una major concurrència en el procediment d'adjudicació.
En cas que s'hagin establert diversos criteris d'adjudicació, els límits i paràmetres objectius per determinar l'existència d'una oferta presumptament anormal o desproporcionada s'han d'establir tenint en compte la valoració de les ofertes en el seu conjunt, per referència a tots els criteris d'adjudicació i no únicament en relació amb el preu.
Aquests paràmetres objectius es poden materialitzar en fórmules referides als diferents aspectes econòmics i tècnics de les ofertes o estar referits a les diferències en les puntuacions parcials i en la puntuació total de les ofertes o a les diferències entre les puntuacions econòmiques i tècniques, entre d'altres, sempre responent a una consideració global i de conjunt de les proposicions.
Sí, ja que les millores han de guardar relació directa amb l'objecte del contracte.
A més, la possibilitat de presentar millores ha de figurar en el plec detallant-ne sobre quins aspectes del contracte s'admeten, sense que es puguin preveure de forma genèrica, i especificant quines es valoraran en concret, la puntuació que rebran i com s'assignarà aquesta puntuació.
Els òrgans de contractació han de prorrogar el termini per a la recepció de les ofertes quan s'introdueixin modificacions significatives en els plecs.
Aquesta pròrroga ha de ser proporcional a la importància de la modificació.
Els òrgans de contractació han de calcular la durada dels contractes de concessió de serveis i d'obres en funció de les obres o serveis que constitueixen el seu objecte.
El termini general de durada d'aquests contractes és de cinc anys, amb possibilitat d'establir-ne un de superior, sense excedir el temps raonable per a que el concessionari recuperi les inversions realitzades per a l'explotació de les obres o serveis, juntament amb un rendiment sobre el capital invertit, tenint en compte les inversions necessàries per assolir els objectius contractuals específics.
En qualsevol cas, la durada no podrà excedir dels terminis màxims establerts a la llei.